เปลี่ยนเป้าหมายชีวิตเป็นแผนการเงินอย่างไร?
a. เราจะต้องรู้ก่อนว่า “เป้าหมายทางการเงิน” คือ ความไม่ต้องการทางการเงิน เพื่อสร้างแผนปฏิบัติและลงมือทำ ให้เราสามารถไปถึงเป้าหมายที่วางไว้ได้
b. เราจะต้องรู้ก่อนว่า “เป้าหมายทางการเงิน” คือ การไม่วิเคราะห์เป้าหมายและความต้องการทางการเงิน เพื่อสร้างแผนปฏิบัติและลงมือทำ ให้เราสามารถไปถึงเป้าหมายที่วางไว้ได้
c. เราจะต้องรู้ก่อนว่า “เป้าหมายทางการเงิน” คือ การวิเคราะห์เป้าหมายและความต้องการทางการเงิน เพื่อสร้างแผนปฏิบัติและลงมือทำ ให้เราไม่สามารถไปถึงเป้าหมายที่วางไว้ได้
d. เราจะต้องรู้ก่อนว่า “เป้าหมายทางการเงิน” คือ การวิเคราะห์เป้าหมายและความต้องการทางการเงิน เพื่อสร้างแผนปฏิบัติและลงมือทำ ให้เราสามารถไปถึงเป้าหมายที่วางไว้ได้
ข้อที่ถูกต้องคือ d.  เนื่องจาก ก่อนที่เราจะเปลี่ยนเป้าหมายชีวิตเป็นเป้าหมายทางด้านการเงินได้ เราจะต้องรู้ก่อนว่า “เป้าหมายทางการเงิน” คือ การวิเคราะห์เป้าหมายและความต้องการทางการเงิน เพื่อสร้างแผนปฏิบัติและลงมือทำ ให้เราสามารถไปถึงเป้าหมายที่วางไว้ได้ โดยหัวใจของเป้าหมายทางการเงินที่ดี ควรมีคุณสมบัติ 5 อย่าง ได้แก่
มีความชัดเจน (Specific)
ระบุจำนวนเงินได้ (Measurable)
มีวิธีการที่จะทำให้สำเร็จได้ (Achievable)
เป้าหมายจะต้องมีความเป็นไปได้จริง (Realistic)
มีกำหนดระยะเวลาที่แน่นอน (Time Bound)
หรือที่เราเรียกกันว่าเป้าหมายแบบ “SMART” นั่นเอง การตั้งเป้าหมายแบบ SMART จะช่วยให้มีระเบียบแบบแผน วิธีการและเป้าหมายที่ชัดเจน ทำให้เรารู้ว่าเราควรต้องทำอะไร เมื่อไหร่ ด้วยวิธีไหน และแผนการจะสิ้นสุดเมื่อไหร่ เมื่อทุกอย่างมีขั้นตอนที่ชัดเจนแล้วก็ทำให้เราสามารถปฏิบัติตามได้อย่างสม่ำเสมอเป็นไปตามแบบแผนได้ และถึงแม้ว่าเราจะหลุดออกนอกลู่นอกทาง เมื่อเรากลับมาดูแผนก็จะทำให้รู้ว่าเราต้องหันกลับไปทิศไหน สนใจที่อะไร ก็ทำให้เรากลับมาวิ่งตามแผนได้เหมือนเดิม

ตัวอย่างยอดนิยม เช่น ถ้าหากมีแผนที่อยากจะสร้างครอบครัวที่มั่นคง สิ่งที่หลาย ๆ คนมองหาก็คงหนีไม่พ้น (1) เก็บเงินแต่งงาน (2) เก็บเงินซื้อรถ (3) เก็บเงินผ่อนบ้าน โดย 3 ค่าใช้จ่ายหลักที่เกิดขึ้นนี้ เมื่อเราได้เป้าหมายชีวิตของเราแล้วเราก็จัดการเปลี่ยนเป็นแผนการเงินโดยทันที

ถ้าใครวางแผนที่จะแต่งงานในปีหน้า เราก็ต้องไปดูค่าใช้จ่ายที่จะเกิดขึ้นหากเราต้องจัดงานแต่งงานจริง ๆ ว่าอยู่ที่เท่าไหร่ สมมติลองคิดคำนวณทุกอย่างออกมาแล้ว จะต้องใช้เงิน 500,000 บาท แล้วตอนนี้มีเงินเก็บอยู่ที่ 300,000 บาท การจะเก็บเงินให้ครบตามเป้าหมายภายใน 1 ปี ก็แปลว่าเราต้องเก็บเพิ่มประมาณ 17,000 บาทต่อเดือนก็จะสามารถบรรลุเป้าหมายที่เราตั้งใจได้

จะเห็นว่าตัวอย่างนี้ ถือว่าเป็นการเปลี่ยนเป้าหมายชีวิตเป็นเป้าหมายทางด้านการเงินที่ดี เพราะมีความชัดเจน ระบุจำนวนเงินได้ รวมถึงสามารถกำหนดวิธีการที่ช่วยทำให้เราไปถึงเป้าหมายได้ มีเวลาปฏิบัติที่แน่นอนและมีความเป็นไปได้ไม่เพ้อฝันอีกด้วย เมื่อเรามีเป้าหมายทางการเงินที่ดีแล้วก็จะช่วยทำให้เรารู้แผนการเดินทางที่จะช่วยทำให้เราคว้าเป้าหมายที่ต้องการมาได้
ความรู้ทางการเงิน